Skijaško trčanje na Zimskim olimpijskim igrama 2002.
Takmičenja u skijaškom trčanju na ZOI 2002. u Salt Lake Cityju održana su između 9. i 23. februara, a obilježili su ih problemi sa dopingom. Pobjednici triju utrka diskvalificirani su nakon što su testovi njihove krvi pokazali da su to troje skijaša imali povećan broj eritrocita, što je ukazivalo na upotrebu darbepoetina, koji se upotrebljava za liječenje anemije. U to vrijeme ovaj lijek nije bio posebno spomenut u MOK-ovom spisku zabranjenih supstanci, ali olimpijska pravila općenito zabranjuju doping bilo koje vrste, u skladu s Olimpijskom poveljom. Nakon dvije godine i nekoliko tužbi na Olimpijskom i švicarskim sudovima dotičnim skijašima (Johannu Mühleggu, naturaliziranom Špancu, a inače Nijemcu, i Ruskinjama Larisi Lazutinoj i Olgi Danilovoj) oduzete su sve medalje s ovih Igara, a rezultati spornih utrka ažurirani su u skladu s ovim. U ovom članku dati su rezultati prema konačnoj odluci MOK-a s početka 2004. godine.